***The Adventure Zone*** er en komedie- og eventyrpodkast basert rundt en gruppe som spiller *Dungeons & Dragons* (en såkalt «actual play»-podkast), og andre rollespill. Showet er distribuert av podkastnettverket Maximum Fun, og vertene er brødrene Justin, Travis og Griffin McElroy, og faren deres, Clint McElroy. Episodene inneholder vanligvis at familien løser gåter, sloss mot fiender, og levler opp figurene deres i en serie filmatiske og vittige hendelser.

Bakgrunn
--------

### Opprinnelse og *Balance* (2014–2017)

McElroy-brødrene startet flaggskippodkasten *My Brother, My Brother and Me* (*MBMBaM*) i 2010, som er en rådgivningspodkast som ble en del av Maximum Fun-nettverket i 2011. I løpet av episode 97 i mai 2012, hvor brødrene svarte et spørsmål om et *Dungeons & Dragons*-spill – noe Justin kalte for «The Adventure Zone» (engelsk, «eventyrsonen»).

McElroy-brødrene begynte å spille med faren deres, Clint, i sommeren av 2014, hvor de brukte det nye startsettet til den femte utgaven av *Dungeons & Dragons*, som ble utgitt samme juli. Settet kom med modulen *The Lost Mine of Phandelver*, som ble grunnlaget for de første få øktene. Den første av disse innspillingene ble opprinnelig utgitt 18. august 2014 for å dekke for Justins pappaperm som en spesialepisode av *MBMBaM* med tittel *The Adventure Zone*.

Fra desember 2014 ble *The Adventure Zone* til en egen podkast på nettverket, med en ny episode annenhver uke. Griffin McElroy var podkastens hovedvert og «dungeon master» (lederen/verdenen av rollespillet) for showets første spillkampanje, som senere fikk navnet «the Balance Arc». Spillkampanjen endte med episode 69 i august 2017. Det ble også utgitt tre spesialepisoder i løpet av kampanjens liv som het *The «The Adventure Zone» Zone*, og fungerer som et uformelt forum for å diskutere spillets gang.

«Déjà Vu» av Mort Garson (fra albumet *Ataraxia: The Unexplained*) var hovedkjenningsmelodien for *The Adventure Zone* i løpet av «the Balance Arc». Griffin McElroy skapte også egne komposisjoner for å forbedre showets produksjon. Senere spillkampanjer brukte originale kjenningsmelodier for å åpne og avslutte podkasten.

Struktur
--------

Ved mai 2022 har podkasten hatt fire «sesonger» som består av lengre spillkampanjer. Flere av disse kampanjene var etterfølgende innledende spesialepisoder for å bygge opp spillverdenen og for å lage spillerfigurer.

| Sesong | System | Innledende
episoder | Episoder | Opprinnelig sending |
| --- | --- | --- | --- | --- |
| Første | Siste | Nettverk |
| Balance | D&D 5e | 0 | 69 | 18. august 2014 | 17. august 2017 | Maximum Fun |
| Amnesty | Monster of the Week | 1 | 36 | 4. januar 2018 | 23. september 2019 |
| Graduation | D&D 5e | 0 | 38 | 31. oktober 2019 | 15. april 2021 |
| Ethersea | The Quiet Year
D&D 5e | 5 | pågående | 6. mai 2021 | pågående |

Det har også vært flere kortere kampanjer som ikke har blitt gitt sesong-status, som kan ha blitt gjennomført som en slags bonus til folk som donerer til Maxium Fun-nettverket, som eksperimentelle kampanjer og som show oppført på scene som senere blir tilgjengelig på nettet. Den andre sesongen, «Amnesty», var opprinnelig en eksperimentell kampanje som senere ble en hel sesong.

Reklamer fra bedriftsponsorer og betalte meldinger fra publikum er lest av den i rollen som «dungeon master» i midten av podkastsendingen. Tilhengere som snakker om programmet på Twitter ved å bruke emneknaggen «#thezonecast» kan bli valgt til å få sitt navn brukt på ikke-spillerstyrte figurer i fortellingene. I løpet av «the Balance Arc» lar fans foreslå gjenstander og våpen som selges ved «Fantasy Costco», hvor figurene kan kjøpe gjenstandene fra Garfield the Deals Warlock mellom oppdrag. «Fantasy Costco»-systemet har vært noe til stede i de senere sesongene for å gi fans en måte å samhandle med podkasten.

Figurer
-------

| Kampanje |
| --- |
| Clint McElroy | Griffin McElroy | Justin McElroy | Travis McElroy |
| *Balance* (2014–17) | Merle Highchurch«Dwarf cleric» | **«Dungeon Master» (DM)** | Taako«Elf wizard» | Magnus Burnsides«Human fighter» |
| *Amnesty* (2018–19) | Edmund «Ned» Chicane (1-29)«The Crooked» | **«Keeper» (GM)** | Wayne «Duck» Newton«The Chosen» / «The Mundane» | Aubrey Little / The Lady Flame«The Spell-Slinger |
| Arlo Thacker (29-36)«The Searcher» |
| *Graduation* (2019–21) | Argonaut «Argo» Keene«Water Genasi rogue» | Sir Fitzroy Maplecourt «Half-elf Wild Magic barbarian» | -«Firbolg druid» | **«Dungeon Master» (DM)** |
| *Ethersea* (2021–) | Zoox Anthellae (1-25, 28-) «Brinarr ranger» | **«Dungeon Master» (DM)** | Amber Gris (1-25, 28-) «Monk» | Devo la Main (1-25, 28-) «Orator» |
| Finneas Cawl (26-27)«Oceanographer» | Bertrand Bay (26-27)«Delmer soldier» | Ona Ward (26-27)«Hominine biologist» |

Mottakelse
----------

Podkasten har blitt positivt tatt imot, spesielt blant yngre og LHBT-demografier. Flere dusin live-show ble solgt helt ut siden 2014, og podkasten har blitt lastet ned flere hundre millioner ganger.

«The Balance Arc» mottok overveldende positiv kritikk. Den ble beskrevet i *The Mary Sue* som «en av de mest rørende og episke eventyrene i det siste.» Den store avslutningen var spesielt varmt mottatt. Patrick Rothfuss, forfatteren bak Kongedreperkrøniken, mente at podkasten inneholdt «noe av den beste formidlingen jeg noen gang har opplevd. I hvilken som helst sjanger. Noen sinne.»

Tegneserieradapteringer
-----------------------

Podkastens innhold har blitt adaptert til tegneserier, skrevet av McElroy-familien, illustrert av Carey Pietsch, og utgitt av First Second Books. Tegneseriene er basert på den første sesongen av podkasten.

* *Here There Be Gerblins* (utgitt 17. juli 2018)
* *Murder on the Rockport Limited!* (utgitt 16. juli 2019)
* *Petals to the Metal* (utgitt 14. juli 2020)
* *The Crystal Kingdom* (utgitt 13. juli 2021)
* *The Eleventh Hour* (forventet 21. februar 2023)

Referanser
----------

1. ↑  «Special Episode: The Adventure Zone». 18. august 2014. Arkivert fra originalen 6. januar 2021. Besøkt 17. juli 2020.
2. ↑  «Here There be Gerblins: Chapter One». 3. desember 2014. Arkivert fra originalen 6. januar 2021. Besøkt 17. juni 2020.
3. ↑  «The The Adventure Zone Zone». 17. mars 2016. Arkivert fra originalen 6. januar 2021. Besøkt 27. juli 2020.
4. ↑  «How Music Helped "The Adventure Zone" Podcast Get Better». *The Adventure Zone*. Pitchfork. 27. mars 2016. Arkivert fra originalen 6. januar 2021. Besøkt 27. mars 2016.
5. ↑  travismcelroy (2. desember 2019). «So, I need some items to stock a fantasy store with in #TheZoneCast. BEFORE YOU SUBMIT IDEAS: Keep in mind that the tone of Graduation is different than Balance. Also, nothing overpowered! Email adventurezonecast @ gmail and put ITEM SUBMISSION in the subject! Thanks all!» (Tweet) **(engelsk)**. Besøkt 18. juli 2021.
6. ↑  «Why 'The Adventure Zone' has become a cultural phenomenon». *EW.com* **(engelsk)**. Besøkt 25. mars 2020.
7. ↑  «Processing the End of the Adventure Zone: Amnesty». 5. oktober 2019.
8. ↑  «"The Adventure Zone: Graduation" Was Fine». 20. mai 2021.
9. ↑  Menegaz, Daniel (16. juli 2019). «Why 'The Adventure Zone' has become a cultural phenomenon». *Entertainment Weekly*. Besøkt 1. mai 2022.
10. ↑  Bailey, Benjamin (1. desember 2016). «Enter The Adventure Zone with a New Graphic Novel Series (Exclusive)». *Nerdist*.
11. ↑  «The Adventure Zone: The Eleventh Hour». *US Macmillan*. Besøkt 29. april 2022.

Eksterne lenker
---------------

* (en) Offisielt nettsted Rediger på Wikidata

* Mate-URL Rediger på Wikidata

* (en) The Adventure Zone – kategori av bilder, video eller lyd på Commons Rediger på Wikidata